Diari Oficial de la Generalitat Valenciana


Sumari del DOGV 4261, del 31-05-2002 (2002/5791)

RESOLUCIÓ de 24 de maig de 2002, del conseller de Justícia i Administracions Públiques, per la qual es publica la relació d'aspirants que han superat els cursos selectius per a l'ingrés en el cos d'inspectors de tributs de la Generalitat Valenciana. Convocatòria 1/2001.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5791


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 24 de maig de 2002, del conseller de Justícia i Administracions Públiques, per la qual es publica la relació d'aspirants que han superat els cursos selectius per a l'ingrés en el cos d'inspectors de tributs de la Generalitat Valenciana. Convocatòria 1/2001. [2002/M5791]
  
Conclosos els cursos selectius per a l'accés al cos d'inspectors de tributs de la Generalitat Valenciana, convocats per Orde de 28 de febrer de 2001, de la Conselleria de Justícia i Administracions Públiques (DOGV número 3.954, de 7 de març de 2001), i de conformitat amb la base 9.2 de la Convocatòria, resolc:
  
Primer
  
Publicar a proposta del tribunal, la relació de funcionaris que han superat els cursos selectius, per orde de puntuació, que es relacionen en l'annex I.
  
Segon
  
En el termini de 20 dies hàbils comptats des del sendemà de la publicació de la present Resolució en el Diari Oficial de la Generalitat Valenciana, els funcionaris de grup B que hagen sigut seleccionats han de presentar, en la Direcció General de Funció Pública, el document acreditatiu d'estar en possessió de la titulació corresponent al grup A, a data 31 de desembre de 1998. No obstant això, no caldrà la seua presentació quan ja conste amb anterioritat en dit centre directiu.
  
La falta de presentació de la documentació, dins del termini indicat, excepte els casos de força major, la presentació de documents de què es desprenga el no-compliment de les condicions generals de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'este, a la nul·litat subsegüent dels actes del tribunal, sense perjuí de les responsabilitats en què haja pogut incórrer.
  
Tercer
  
Contra la present resolució, que posa fi a la via administrativa, es podrà interposar recurs contenciós administratiu, en el termini de dos mesos comptats des del sendemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des del sendemà de la seua publicació, o qualsevol altre recurs que estime procedent per a la defensa dels seus interessos.